สถานเอกอัครราชทูต ณ กรุงโซล แจ้งชาวไทยในเกาหลีใต้ เลี่ยงการเดินทางไปยังเมืองแทกูและพื้นที่โดยรอบจังหวัดคยองซังเหนือ หลังพบมีผู้ติดเชื้อโควิด-19 เพิ่มสูงขึ้นอย่างรวดเร็ว
สถานเอกอัครราชทูต ณ กรุงโซล แจ้งชาวไทยในเกาหลีใต้ เลี่ยงการเดินทางไปยังเมืองแทกูและพื้นที่โดยรอบจังหวัดคยองซังเหนือ หลังพบมีผู้ติดเชื้อโควิด-19 เพิ่มสูงขึ้นอย่างรวดเร็ว สถานเอกอัครราชทูต ณ กรุงโซล มีประกาศแจ้งเตือนชาวไทยในสาธารณรัฐเกาหลี (เกาหลีใต้) หลังสถานการณ์การแพร่ระบาดของเชื้อโควิด-19 เป็นไปอย่างรวดเร็วในช่วงสัปดาห์ที่ผ่านมา ล่าสุด มีผู้ติดเชื้อในเกาหลีใต้แล้ว 156 ราย โดยเฉพาะในเมืองแทกูและพื้นที่โดยรอบจังหวัดคยองซังเหนือ พบผู้ติดเชื้อ 111 ราย จึงขอให้ชาวไทยหลีกเลี่ยงการเดินทางไปยังพื้นที่ที่พบผู้ติดเชื้อจำนวนมาก ส่วนผู้ที่อาศัยอยู่ในพื้นที่ดังกล่าว ขอให้หลีกเลี่ยงการเดินทางไปยังพื้นที่เสี่ยง หรือมีกิจกรรมการชุมนุมของคนจำนวนมาก ระมัดระวังดูแลรักษาสุขภาพให้แข็งแรง หมั่นล้างมือให้สะอาด ใช้ช้อนกลาง สำหรับผู้ที่มีอาการไอ จาม มีไจ้ หรือมีความผิดปกติบริเวณทางเดินหายใจ หรือสงสัยว่าบุคคลในครอบครัวจะติดเชื้อ ขอให้รีบไปพบแพทย์ทันที พร้อมติดตามข่าวสารการแพร่ระบาดผ่านช่องทางของรัฐบาลเกาหลีใต้ หากมีเหตุจำเป็น หรือต้องการความช่วยเหลือ สามารถติดต่อสถานเอกอัครราชทูต ณ กรุงโซล ได้ทันที